Per testimonium hujus cartæ omnibus notum esse volumus presentibus et futuris quod Hugo de Monteregali, cognomento Albus, dedit Deo et Beatæ-Mariæ et fratribus Regniacensibus, coram domino Rainaudo archidiacono......... prato Brunonis; laudantibus filiis ejus Waltero et Hugone et uxore sua Bona-Filia, anno ab Incarnatione M. C. XLIX, epacta nona, concurrente quinto, indictione duodecima; Henrico, venerabili Eduensium episcopo; Odone, fratre ejus, duce Burgundionum. Hujus rei testes sunt: Euvrardus, archipresbiter; Lambertus, thesaurarius; Robertus, presbiter Montisregalis; Bonus-Amicus de Lusci; Petrus de Provenci; Petrus Maltalens, et Bartholomeus, nepos ejus; Hulduerius de Grosso-Bosco; Bernardus de Lisle; Thieno, filius Humberti, piscatoris; Bartholomeus, cliens ipsius Hugonis; Garnerius, filius Rainaldi de Genulli; Heldebertus, faber, de Jous.